เป็นแผลขอบทวาร ถ่ายลำบาก สามารถกลายเป็นโรคร้ายอื่นๆได้ไหมคะ เช่น มะเร็ง 😥
สวัสดีค่ะ อาการมีแผลที่ขอบทวาร สาเหตุส่วนใหญ่เกิดจากโรคแผลปริขอบทวารหนัก (anal fissure) ซึ่งสาเหตุ ได้แก่ การมีอุจจาระที่แข็งจนไปครูดบาดเยื่อบุผิวของทวารหนักจนเกิดเป็นแผล หรือมีถ่ายอุจจาระเหลวเรื้อรัง ทำให้การทำงานของกล้ามเนื้อหูรูดทวารหนักมากกว่าปกติจนเกิดฉีกขาด หรือจากการร่วมเพศทางทวารหนัก หรือการใส่นิ้วหรือสิ่งแปลกปลอมเข้าไปในทวารหนักนอกจากโรคแผลปริขอบทวารหนักแล้ว การมีแผลและเจ็บที่บริเวณทวารหนัก อาจเกิดจากโรคอื่นๆ ได้อีก เช่น ลำไส้อักเสบเรื้อรัง (Crohn's disease) ซิฟิลิส หนองใน วัณโรค มะเร็ง เป็นต้น แต่ก็จะต้องมีอาการอื่นๆ ร่วมด้วยอีกในเบื้องต้น หากมีอาการท้องผูก ต้องรักษาอาการท้องผูกและให้อุจจาระนิ่ม โดยการดื่มน้ำเปล่ามากๆ อย่างน้อยวันละ 8-10 แก้วเน้นทานผักและผลไม้สด หรืออาจทานไฟเบอร์เสริม ลดปริมาณการทานเนื้อสัตว์ และทานยาที่ช่วยให้อุจจาระนิ่มเช่นด๊อกคูเสทโซเดียม (docusate sodium), ด๊อกคูเสทแคลเซียม (docusate calcium) เป็นต้นหลีกเลี่ยงการดื่มแอลกอออล์และออกกำลังกายเพื่อเพิ่มการเคลื่อนไหวของลำไส้ เป็นต้นการนั่งแช่ก้นในน้ำอุ่นจัดวันละ 2-3 ครั้ง ครั้งละ 15-30 นาที อาจช่วยให้แผลและอาการเจ็บรูทวารหนักหายเร็วขึ้น แต่หากอาการไม่ดีขึ้น ควรไปพบแพทย์ค่ะ